Louis Bonaparte (1864–1932)

Napoléon Louis Joseph Jérôme Bonaparte, ka Louis Bonaparte, ka prints Louis (vene keeles Луи Наполеон Жозеф Жером Бонапарт; 16. juuni 1864 Meudon, Hauts-de-Seine'i departemang – 14. oktoober 1932 Prangins, Vaud' kanton, Šveits) oli Prantsuse keisririigi prints, keiser Napoleon I venna Jérôme Bonaparte'i lapselaps, Venemaa keisririigi kindralleitnant. 

Louis Bonaparte sündis Napoléon-Jérôme Bonaparte'i (1822–1891) perekonnas. 1884. aastal astus sõjaväeteenistusse. Pärast 1886. aastal jõustunud seadust, mis keelas Prantsusmaa trooninõudlejate dünastiate perekondadel elamise Prantsusmaal, elas esialgu mõnda aega Itaalias ja seejärel 1890. aastast Venemaal, kus ta võeti sõjaväeteenistusse alampolkovniku auastmes. 

1900. aastal ülendati Bonaparte kindralmajoriks. Esimeses maailmasõjas, kui Itaalia astus sõtta, määrati kindral Bonaparte Venemaa Keisririigi sideohvitseriks Itaalia armee juurde.

Tunnustus
60px Itaalia Krooni suurristi klassi orden 
60px Püha Andreas Esmakutsutu orden (1903)

Välislingid

Kategooria:Bonaparte'i dünastia 
Kategooria:Prantsusmaa aadlikud
Kategooria:Venemaa keisririigi kindralleitnandid
Kategooria:Püha Andreas Esmakutsutu ordeni kavalerid
Kategooria:Püha Vladimiri III klassi ordeni kavalerid
Kategooria:Auleegioni suurristi kavalerid
Kategooria:Sündinud 1864
Kategooria:Surnud 1932